als_Latn ron_Latn tur_Latn
Deputete socialiste te Komisionit te Integrimit nuk e kane kursyer aspak Ministrin e Bujqësisë qe vjen nga partia aleate e LSI, Edmond Panaritin ne lidhje me sigurinë ushqimore e veçanërisht me çështjen me te debatuar te ditëve te fundit; cilësinë e miellit. Nënkryetari i Komisionit Taulant Balla ka kërkuar qe te vendosen rregulla te qarta qe mielli qe konsumojnë shqiptaret te ketë standardet e BE.
Taulant Balla: “Une bej pjese tek ata njerëz qe nuk dua qe ne Shqiperine time dhe ne vendin tim te behet patriotizëm me buken e shqiptareve. Dua qe qytetaret shqiptare te hane buken me te mire te mundshme sepse jemi komb qe konsumojmë shume buke, keshtu na ka mësuar varfëria. Por te besh patriotizëm me buken kjo nuk shkon”
Namik Dokle: “Jane veprime kriminale ato qe kane te bejne me papastërtinë e ushqimeve qe hane shqiptaret, jane me kriminale se vjedhja e energjisë, sepse ne vjedhin shëndetin”
Por përballë kritikave, Ministri i Bujqësisë, ka premtuar hartimin e një platforme për sigurinë ushqimore.
Edmond Panariti: “ Ne duhet te kemi nje platforme kombetare te ushqimit dhe mundësisht pjese e kësaj platforme kombetare te ushqimit te mos jene vetem institucionet shqiptare por edhe ato te Kosoves. Dhe ndoshta te perfshijme te gjiha vendet e rajonit; nuk ka asgje te keqe qe Shqiperia te behet promotore e kësaj ideje”
Seanca dëgjimore e Ministrit Panariti ne Komisionin e Integrimit u organizua ne lidhje me gjetjet e progres raportit te Komisionit Evropian, nje model qe po e ndjekin te gjitha komisionet kuvendore me anëtaret e Këshillit te Ministrave.
als_Latn als_Latn als_Latn als_Latn als_Latn als_Latn